stanford-oval/wikipedia huggingface dataset:
จอร์จ มิลเลอร์

| จอร์จ มิลเลอร์ |
| --- | --- |
มิลเลอร์ ในปี 2017
เกิด:  (1945-03-03) 3 มีนาคม ค.ศ. 1945 (79 ปี) บริสเบน, รัฐควีนส์แลนด์, ออสเตรเลีย
สัญชาติ: ออสเตรเลีย
การศึกษา: โรงเรียนมัธยมชายซิดนีย์ โรงเรียนมัธยมอิปสวิช
ศิษย์เก่า: มหาวิทยาลัยนิวเซาท์เวลส์
อาชีพ: ผู้ผลิตภาพยนตร์ แพทย์
ปีปฏิบัติงาน: 1970–ปัจจุบัน
คู่สมรส: แซนดี้ กอร์  (สมรส 1985; หย่า 1992) มาร์กาเร็ต ซิกเซล  (สมรส 1995)
บุตร: 3
จอร์จ มิลเลอร์ (อังกฤษ: George Miller) เกิดเมื่อวันที่ 3 มีนาคม ค.ศ. 1945 เป็นผู้ผลิตภาพยนตร์และอดีตแพทย์ชาวออสเตรเลีย เขาเป็นที่รู้จักกันเป็นอย่างดีจาก แฟรนไชส์ แมด แม็กซ์ ของเขาซึ่งมี แมด แม็กซ์ 2 ภาคที่สองและภาคที่สี่คือ ถนนโลกันตร์ ได้รับการยกย่องว่าเป็นหนึ่งในภาพยนตร์แอคชั่นที่ยิ่งใหญ่ที่สุดตลอดกาลของมิลเลอร์และภาพยนตร์ซีรีส์เรื่อง เบ๊บ หมูน้อยหัวใจเทวดา และ แฮปปี้ ฟีต ที่ได้รับรางวัลออสการ์
มิลเลอร์เป็นผู้ร่วมก่อตั้งบริษัทผลิตภาพยนตร์ในชื่อ เคนเนดี้ มิลเลอร์ มิทเชล ซึ่งเดิมคือชื่อ เคนเนดี้ มิลเลอร์ และดร. ดีสตูดิโอ น้องชายของเขา บิล มิลเลอร์ และ ดั๊ก มิตเชลล์ เป็นผู้อำนวยการสร้างในภาพยนตร์เกือบทุกเรื่องในอาชีพการงานของมิลเลอร์นับตั้งแต่การจากไปของ ไบรอน เคนเนดี้ หุ้นส่วนผู้ผลิตดั้งเดิมของเขา
ในปี 2006 มิลเลอร์ได้รับ รางวัลออสการ์ สาขาภาพยนตร์แอนิเมชันยอดเยี่ยม จาก แฮปปี้ ฟีต (2006) เขาได้รับการเสนอชื่อเข้าชิงรางวัลออสการ์อีกห้ารางวัลได้แก่ บทภาพยนตร์ดั้งเดิมยอดเยี่ยม ในปี 1992 จาก ลอเรนโซ ออยล์: ปาฎิหาริย์สายใยรัก, ภาพยนตร์ยอดเยี่ยม และ บทภาพยนตร์ดัดแปลงยอดเยี่ยม ในปี 1995 จาก เบ๊บ หมูน้อยหัวใจเทวดา และ ภาพยนตร์ยอดเยี่ยม และ ผู้กำกับภาพยนตร์ยอดเยี่ยม จาก แมด แม็กซ์: ถนนโลกันตร์ ในปี 2015
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1971 | ไวโอเลนซ์ อิน เดอะ ซีนีม่า, พาร์ท 1 | ใช่ | ใช่ | ไม่ | ภาพยนตร์สั้น |
| 1974 | เดอะ เดวิล อิน อีฟนิ่ง เดรส | ใช่ | ใช่ | ไม่ | ภาพยนตร์สั้น |
| 1979 | แมดแม็กซ์ | ใช่ | ใช่ | ไม่ |  |
| 1981 | แมดแม็กซ์ 2 | ใช่ | ใช่ | ไม่ | แก้ไขเพิ่มเติมด้วย |
| 1983 | แดนสนธยา | ใช่ | ไม่ | ไม่ | ตอน: ไนท์แมร์ แอท 20,000 ฟุต |
| 1985 | แมดแม็กซ์ 3: โดมบันลือโลก | ใช่ | ใช่ | ใช่ |  |
| 1987 | เดอะ วิชท์เชส ออฟ อีสต์วิค | ใช่ | ไม่ | ไม่ |  |
| 1987 | เดอะ เยียร์ มาย วอยซ์ โบรค | ไม่ | ไม่ | ใช่ |  |
| 1989 | ตามมาสยอง | ไม่ | ไม่ | ใช่ | เป็นผู้กำกับทีมที่สองด้วย |
| 1991 | เฟลิร๋ตทิง | ไม่ | ไม่ | ใช่ |  |
| 1992 | ลอเรนโซ ออยล์: ปาฎิหาริย์สายใยรัก | ใช่ | ใช่ | ใช่ |  |
| 1995 | เบ๊บ หมูน้อยหัวใจเทวดา | ไม่ | ใช่ | ใช่ |  |
| 1996 | วิดีโอ ฟูล ฟอร์ เลิฟ | ไม่ | ไม่ | ใช่ | ภาพยนตร์สารคดี |
| 1997 | 40,000 เยียร์ส ออฟ ดรีมมิง | ใช่ | ใช่ | ไม่ | ภาพยนตร์สารคดี / เป็นผู้นำเสนอด้วย |
| 1998 | เบ๊บ หมูน้อยหัวใจเทวดา 2 | ใช่ | ใช่ | ใช่ |  |
| 2006 | แฮปปี้ ฟีต | ใช่ | ใช่ | ใช่ |  |
| 2011 | แฮปปี้ ฟีต 2 | ใช่ | ใช่ | ใช่ |  |
| 2015 | แมดแม็กซ์: ถนนโลกันตร์ | ใช่ | ใช่ | ใช่ |  |
| 2022 | ปาฏิหาริย์ตะเกียงวิเศษ 3,000 ปี | ใช่ | ใช่ | ใช่ |  |
| 2024 | ฟูริโอซ่า: มหากาพย์แมดแม็กซ์ | ใช่ | ใช่ | ใช่ |  |
ผลงาน > โทรทัศน์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1983 | เดอะ ดิสมิสเซิล | ใช่ | ใช่ | ใช่ | มินิซีรีส์ |
| 1984 | เดอะ ลาสต์ แบสชั่น | ใช่ | ไม่ | ไม่ | มินิซีรีส์ |
| 1984 | บอดี้ไลน์ | ไม่ | ใช่ | ใช่ | มินิซีรีส์ |
| 1987 | เดอะ ฟาร์ คันทรี | ใช่ | ไม่ | ไม่ | มินิซีรีส์ |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ จอร์จ มิลเลอร์
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 1979 | แมดแม็กซ์ |  90% (7.70/10) (71 คน) |  | 73 (14 คน) | 6.8 (231,437) | $350,000 | $8,773,932 |
| 1981 | แมดแม็กซ์ 2 |  94% (8.40/10) (62 คน) |  | 77 (15 คน) | 7.6 (201,469) | $2,000,000 | $23,670,464 |
| 1983 | แดนสนธยา |  60% (5.90/10) (42 คน) |  | 44 (8 คน) | 6.4 (41,658) | $10,000,000 | $29,450,919 |
| 1985 | แมดแม็กซ์ 3: โดมบันลือโลก |  79% (6.50/10) (58 คน) |  | 71 (18 คน) | 6.2 (153,539) | $10,000,000 | $36,231,360 |
| 1987 | เดอะ วิชท์เชส ออฟ อีสต์วิค |  67% (6.50/10) (93 คน) |  | 67 (11 คน) | 6.5 (78,105) | $22,000,000 | $63,766,510 |
| 1992 | ลอเรนโซ ออยล์: ปาฎิหาริย์สายใยรัก |  93% (7.10/10) (40 คน) |  | 80 (21 คน) | 7.3 (24,345) | $30,000,000 | $7,286,388 |
| 1998 | เบ๊บ หมูน้อยหัวใจเทวดา 2 |  65% (6.50/10) (66 คน) |  | 68 (25 คน) | 5.8 (35,904) | $90,000,000 | $69,131,860 |
| 2006 | แฮปปี้ ฟีต |  76% (6.90/10) (170 คน) |  | 77 (30 คน) | 6.4 (201,714) | $100,000,000 | $384,336,108 |
| 2011 | แฮปปี้ ฟีต 2 |  46% (5.50/10) (120 คน) |  | 50 (25 คน) | 5.8 (48,134) | $135,000,000 | $159,197,038 |
| 2015 | แมดแม็กซ์: ถนนโลกันตร์ |  97% (8.60/10) (443 คน) |  | 90 (51 คน) | 8.1 (1,121,033) | $150,000,000 | $380,437,267 |
| 2022 | ปาฏิหาริย์ตะเกียงวิเศษ 3,000 ปี |  71% (6.50/10) (260 คน) |  | 60 (52 คน) | 6.7 (64,046) | $60,000,000 | $20,282,422 |
| 2024 | ฟูริโอซ่า: มหากาพย์แมดแม็กซ์ |  90% (7.90/10) (405 คน) |  | 79 (64 คน) | 7.6 (148,158) | $168,000,000 | $172,775,791 |
| เฉลี่ย และ รวม | เฉลี่ย และ รวม |  77% (7.00/10) | 70 | 70 | 6.8 | $777.4 ล้าน | $1,355,340,059 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัล

จำนวนรางวัลที่เข้าชิงและได้รับจากภาพยนตร์ของ จอร์จ มิลเลอร์
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 1985 | แมดแม็กซ์ 3: โดมบันลือโลก |  |  |  |  | 1 |  |
| 1987 | เดอะ วิชท์เชส ออฟ อีสต์วิค | 2 |  | 1 | 1 |  |  |
| 1992 | ลอเรนโซ ออยล์: ปาฎิหาริย์สายใยรัก | 2 |  |  |  | 1 |  |
| 1995 | เบ๊บ หมูน้อยหัวใจเทวดา | 7 | 1 | 4 |  | 1 | 1 |
| 1998 | เบ๊บ หมูน้อยหัวใจเทวดา 2 | 1 |  | 1 |  |  |  |
| 2006 | แฮปปี้ ฟีต | 1 | 1 | 2 | 1 | 2 | 1 |
| 2015 | แมด แม็กซ์: ถนนโลกันตร์ | 10 | 6 | 7 | 4 | 2 |  |
| ทั้งหมด | ทั้งหมด | 23 | 8 | 15 | 6 | 7 | 2 |
แหล่งข้อมูลอื่น

จอร์จ มิลเลอร์ ที่อินเทอร์เน็ตมูวีเดตาเบส
จอร์แดน พิกฟอร์ด

| 0 | 1 | 2 | 3 |
| --- | --- | --- | --- |
 พิกฟอร์ดกับอังกฤษในการแข่งขันฟุตบอลโลก 2018
ข้อมูลส่วนตัว
ชื่อเต็ม:  จอร์แดน ลี พิกฟอร์ด
วันเกิด:   (1994-03-07) 7 มีนาคม ค.ศ. 1994 (30 ปี)
สถานที่เกิด:  วอชิงตัน, ประเทศอังกฤษ
ส่วนสูง:  1.85 m (6 ft 1 in)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  เอฟเวอร์ตัน
หมายเลข:  1
สโมสรเยาวชน
2002–2011:  ซันเดอร์แลนด์
สโมสรอาชีพ*
| ปี |  ทีม |  ลงเล่น |  (ประตู) |
| 2011–2017 |  ซันเดอร์แลนด์ |  31 |  (0) |
| 2012 |  → แดร์ริงตัน (ยืมตัว) |  17 |  (0) |
| 2013 |  → อัลเฟรตันทาวน์ (ยืมตัว) |  12 |  (0) |
| 2013 |  → เบอร์ตันอัลเบียน (ยืมตัว) |  12 |  (0) |
| 2014 |  → คาร์ไลล์ยูไนเต็ด (ยืมตัว) |  18 |  (0) |
| 2014–2015 |  → แบรดฟอร์ดซิตี (ยืมตัว) |  33 |  (0) |
| 2015 |  → เพรสตันนอร์ทเอนด์ (ยืมตัว) |  24 |  (0) |
| 2017– |  เอฟเวอร์ตัน |  267 |  (0) |
ทีมชาติ‡
| 2009–2010 |  อังกฤษ อายุไม่เกิน 16 ปี |  5 |  (0) |
| 2010–2011 |  อังกฤษ อายุไม่เกิน 17 ปี |  17 |  (0) |
| 2010–2012 |  อังกฤษ อายุไม่เกิน 18 ปี |  3 |  (0) |
| 2012–2013 |  อังกฤษ อายุไม่เกิน 19 ปี |  8 |  (0) |
| 2015 |  อังกฤษ อายุไม่เกิน 20 ปี |  3 |  (0) |
| 2015–2017 |  อังกฤษ อายุไม่เกิน 21 ปี |  14 |  (0) |
| 2017– |  อังกฤษ |  103 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 00:55, 1 พฤษภาคม ค.ศ. 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 00:55, 26 มีนาคม ค.ศ. 2022 (UTC)
จอร์แดน ลี พิกฟอร์ด (อังกฤษ: Jordan Lee Pickford; เกิดวันที่ 7 มีนาคม ค.ศ. 1994) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้กับเอฟเวอร์ตันและทีมชาติอังกฤษ
พิกฟอร์ดเคยเล่นให้กับทีมเยาวชน, ทีมสำรอง และทีมชุดใหญ่ของซันเดอร์แลนด์ โดยเคยถูกปล่อยยืมตัวให้แดร์ริงตัน, อัลเฟรตันทาวน์, เบอร์ตันอัลเบียน, คาร์ไลล์ยูไนเต็ด, แบรดฟอร์ดซิตี และเพรสตันนอร์ทเอนด์ เขาเซ็นสัญญากับเอฟเวอร์ตันด้วยค่าตัว 25 ล้านปอนด์ในเดือนมิถุนายน ค.ศ. 2017
พิกฟอร์ดเคยเป็นตัวแทนของอังกฤษในรุ่นอายุไม่เกิน 16 ปี, 17 ปี, 18 ปี, 19 ปี, 20 ปี และ 21 ปี เขาลงเล่นให้กับทีมชาติอังกฤษชุดใหญ่ครั้งแรกในเดือนพฤศจิกายน ค.ศ. 2017 ในนัดกระชับมิตรที่พบกับเยอรมนี เขาเป็นผู้รักษาประตูมือหนึ่งของทีมชาติอังกฤษชุดที่จบอันดับที่สี่ในฟุตบอลโลก 2018 ซึ่งเป็นการเข้ารอบรองชนะเลิศครั้งแรกของอังกฤษนับตั้งแต่ ค.ศ. 1990
แหล่งข้อมูลอื่น

Profile at K. Sint-Truidense V.V. Official website เก็บถาวร 2009-11-01 ที่ เวย์แบ็กแมชชีน
Profile at transfermarkt เก็บถาวร 2010-02-17 ที่ เวย์แบ็กแมชชีน
สถิติของ Simon Mignolet ที่ Soccerbase
Simon Mignolet's Premier League profile เก็บถาวร 2012-10-01 ที่ เวย์แบ็กแมชชีน
Belgium Stats at Belgian FA
| ด ค กผู้เล่นชุดปัจจุบันของสโมสรฟุตบอลเอฟเวอร์ตัน  |
| --- | --- |
 1 พิกฟอร์ด  2 ทาร์คอฟสกี  3 แพตเทอร์สัน  4 ฮอลเกต  5 คีน  6 อาลัง  7 รีชาร์ลีซง  8 เดลฟ์  9 แคลเวิร์ต-ลูอิน  10 ซีกืร์ดซอน  11 เกรย์  13 มินา  14 โทซุน  16 ดูกูเร  17 อิโวบี  19 ฮาเมส  20 Bernard  21 โกมึช  23 โคลแมน  25 บาแม็ง  26 เดวีส์  27 เกน  28 มีรายัส  29 นีอัซ  31 บอลาซี  37 การ์เนอร์  49 เลอเซิล  ผู้จัดการ: ไดช์
| ด ค กทีมยอดเยี่ยมยูฟ่าเนชันส์ลีก 2019 รอบสุดท้าย |
| --- | --- |
ผู้รักษาประตู:   จอร์แดน พิกฟอร์ด 
กองหลัง:   เดลีย์ บลินด์   เฟอร์จิล ฟัน ไดก์   รูแบน ดียัช   แนลซัน ซึเมดู 
กองกลาง:   แฟร็งกี เดอ โยง   จอร์จีนีโย ไวนัลดึม   บรูนู ฟือร์นังดึช 
กองหน้า:   คริสเตียโน โรนัลโด   บือร์นาร์ดู ซิลวา   แจร์ดัน ชาชีรี
จอห์น กอลส์เวอร์ธี

| จอห์น กอลส์เวอร์ธี  |
| --- | --- |

เกิด: 14 สิงหาคม ค.ศ. 1867(1867-08-14) คิงส์ตันอะพอนเทมส์ ประเทศอังกฤษ สหราชอาณาจักร
เสียชีวิต: 31 มกราคม ค.ศ. 1933(1933-01-31) (65 ปี) ลอนดอน ประเทศอังกฤษ สหราชอาณาจักร
อาชีพ: นักเขียน
สัญชาติ: อังกฤษ
ผลงานที่สำคัญ: The Forsyte Saga (ค.ศ. 1906–1921)

ลายมือชื่อ: 
จอห์น กอลส์เวอร์ธี (อังกฤษ: John Galsworthy; 14 สิงหาคม ค.ศ. 1867 – 31 มกราคม ค.ศ. 1933) เป็นนักเขียนชาวอังกฤษ เกิดที่เขตคิงส์ตันอะพอนเทมส์ เป็นบุตรของจอห์นและบลังเช (นามสกุลเดิม บาร์ทลีต) ไบเล่ย์ ครอบครัวของกอลส์เวอร์ธีมีฐานะ กอลส์เวอร์ธีเข้าเรียนที่โรงเรียนแฮร์โรว์และวิทยาลัยนิวเพื่อเป็นทนายความ แต่ต่อมากอลส์เวอร์ธีเลือกที่จะเดินทางไปยังสถานที่ต่าง ๆ เพื่อดูแลธุรกิจขนส่งของครอบครัว ระหว่างเดินทาง กอลส์เวอร์ธีได้เป็นเพื่อนกับนักเขียน โจเซฟ คอนราด ในปี ค.ศ. 1895 กอลส์เวอร์ธีเริ่มมีสัมพันธ์กับแอดา เนเมซิส เพียร์สัน คูเปอร์ ภรรยาของพันตรีอาร์เธอร์ กอลส์เวอร์ธี ลูกพี่ลูกน้องของเขา กอลส์เวอร์ธีและคูเปอร์แต่งงานกันในอีก 10 ปีต่อมาและอยู่ด้วยกันจนกระทั่งกอลส์เวอร์ธีเสียชีวิต
กอลส์เวอร์ธีออกผลงานเล่มแรก From the Four Winds ในปี ค.ศ. 1897 และออกผลงานต่อ ๆ มาในชื่อ "จอห์น ซินจอห์น" ในปี ค.ศ. 1904 กอลส์เวอร์ธีเริ่มใช้ชื่อจริงในหนังสือ The Island Pharisees  กอลส์เวอร์ธีเป็นที่รู้จักจากผลงานชุด The Forsyte Saga ซึ่งเป็นเรื่องราวชีวิตของครอบครัวชนชั้นสูงชาวอังกฤษ ผลงานชุดนี้ทำให้สังคมหันมาสนใจการตรวจพิจารณา สิทธิสตรีและการปฏิรูปเรือนจำ ในช่วงสงครามโลกครั้งที่หนึ่ง กอลส์เวอร์ธีทำงานที่โรงพยาบาลในฝรั่งเศสและเป็นประธานคนแรกของสมาคมนักเขียน PEN International กอลส์เวอร์ธีได้รับพระราชทานเครื่องราชอิสริยาภรณ์ชั้น OM (Order of Merit) ในปี ค.ศ. 1929 แต่ปฏิเสธที่จะรับบรรดาศักดิ์ชั้นอัศวิน ในปี ค.ศ. 1932 กอลส์เวอร์ธีได้รับรางวัลโนเบลสาขาวรรณกรรม และเสียชีวิตด้วยโรคเนื้องอกในสมองในปีต่อมา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จอห์น กอลส์เวอร์ธี
วิกิคำคม มีคำคมที่กล่าวโดย หรือเกี่ยวกับ จอห์น กอลส์เวอร์ธี
| ด ค กรายชื่อผู้ได้รับรางวัลโนเบลสาขาวรรณกรรม |
| --- | --- |
ค.ศ. 1901–1925 (พ.ศ. 2444–2468): พรูดอม (1901) ·  ม็อมเซิน (1902) ·  บีเยินซ็อน (1903) ·  มิสทราล / เอย์ซากีร์เร (1904) ·  แชงกีเยวิตช์ (1905) ·  คาร์ดุชชี (1906) ·  คิปลิง (1907) ·  อ็อยเคิน (1908) ·  ลอเกร์เลิฟ (1909) ·  ไฮเซอ (1910) ·  มาแตร์แล็งก์ (1911) ·  เฮาพท์มัน (1912) ·  ฐากุร (1913) ·  รอล็อง (1915) ·  ไฮเดินสตัม (1916) ·  เกลเลอโรป / พอนทอปปีดัน (1917) ·  ชปิทเทอเลอร์ (1919) ·  ฮัมซัน (1920) ·  ฟร็องส์ (1921) ·  เบนาเบนเต (1922) ·  เยตส์ (1923) ·  แรย์มอนต์ (1924) ·  ชอว์ (1925)
ค.ศ. 1926–1950 (พ.ศ. 2469–2493): เดเลดดา (1926) ·  แบร์กซอน (1927) ·  อึนเซ็ต (1928) ·  มันน์ (1929) ·  ลูอิส (1930) ·  คาร์ลเฟลต์ (1931) ·  กอลส์เวอร์ธี (1932) ·  บูนิน (1933) ·  ปีรันเดลโล (1934) ·  โอนีล (1936) ·  มาร์แต็ง ดูว์ การ์ (1937) ·  บัก (1938) ·  ซิลลันแป (1939) ·  เยนเซน (1944) ·  มิสตรัล (1945) ·  เฮ็สเซอ (1946) ·  ฌีด (1947) ·  เอเลียต (1948) ·  ฟอกเนอร์ (1949) ·  รัสเซลล์ (1950)
ค.ศ. 1951–1975 (พ.ศ. 2494–2518): ลาเกอร์กวิสต์ (1951) ·  โมรียัก (1952) ·  เชอร์ชิลล์ (1953) ·  เฮมิงเวย์ (1954) ·  ลัฆส์แนส (1955) ·  ฆิเมเนซ (1956) ·  กามูว์ (1957) ·  ปัสเตร์นัค (1958) ·  กวาซีโมโด (1959) ·  แปร์ส (1960) ·  อานดริช (1961) ·  สไตน์เบ็ก (1962) ·  เซเฟริส (1963) ·  ซาทร์ (1964) ·  โชโลคอฟ (1965) ·  อักนอน / ซัคส์ (1966) ·  อัสตูเรียส (1967) ·  คาวาบาตะ (1968) ·  เบ็คเค็ทท์ (1969) ·  โซลเซนิตซิน (1970) ·  เนรูดา (1971) ·  เบิล (1972) ·  ไวต์ (1973) ·  จอห์นสัน / มาร์ตินสัน (1974) ·  มอนตาเล (1975)
ค.ศ. 1976–2000 (พ.ศ. 2519–2543): เบลโลว์ (1976) ·  อาเลย์กซันเดร (1977) ·  ซิงเกอร์ (1978) ·  เอลีติส (1979) ·  มีวอช (1980) ·  คาเนตติ (1981) ·  มาร์เกซ (1982) ·  โกลดิง (1983) ·  ไซเฟิร์ต (1984) ·  ซีมง (1985) ·  โชยิงกา (1986) ·  บรอดสกี (1987) ·  มะห์ฟูซ (1988) ·  เซลา (1989) ·  ปัซ (1990) ·  กอร์ดิเมอร์ (1991) ·  วอลคอต (1992) ·  มอร์ริสัน (1993) ·  โอเอะ (1994) ·  ฮีนีย์ (1995) ·  ชึมบอร์สกา (1996) ·  โฟ (1997) ·  ซารามากู (1998) ·  กรัส (1999) ·  เกา ซิงเจี้ยน (2000)
ค.ศ. 2001–ปัจจุบัน (พ.ศ. 2544–ปัจจุบัน): ไนพอล (2001) ·  แกร์เตส (2002) ·  คุตซี (2003) ·  เย็ลลีเน็ค (2004) ·  พินเทอร์ (2005) ·  พามุค (2006) ·  เลสซิง (2007) ·  เลอ เกลซีโย (2008) · มึลเลอร์ (2009) ·  โยซา (2010) ·  ทรานสเตรอเมอร์ (2011) ·  โม่เหยียน (2012) ·  มุนโร (2013) · มอดียาโน (2014) · อะเลคซีเอวิช (2015) · ดิลลัน (2016) · อิชิงูโระ (2017) · ตอการ์ตชุก (2018) · ฮันท์เคอ (2019) · กลิก (2020) · เกอร์นาห์ (2021)  ·  แอร์โน (2022)  ·  ฟ็อสเซอ (2023)  ·  คัง (2024)
จอห์น คีตส์

| จอห์น คีตส์ |
| --- | --- |

เกิด: 31 ตุลาคม ค.ศ. 1795 กรุงลอนดอน ประเทศอังกฤษ
เสียชีวิต: 23 กุมภาพันธ์ ค.ศ. 1821 (อายุ 25 ปี) โรม
อาชีพ: กวี
สัญชาติ: อังกฤษ
แนวร่วมในทางวรรณคดี: โรแมนติก

ลายมือชื่อ: 
จอห์น คีตส์ (อังกฤษ: John Keats; 31 ตุลาคม ค.ศ. 1795 - 23 กุมภาพันธ์ ค.ศ. 1821) เป็นกวีชาวอังกฤษผู้วางรากฐานงานกวีนิพนธ์ในยุคจินตนิยมระหว่างช่วงต้นคริสต์ศตวรรษที่ 19 ตลอดช่วงชีวิตอันแสนสั้นของเขา เขาได้รับคำวิพากษ์วิจารณ์ผลงานอย่างต่อเนื่องแทบทุกวัน งานของเขาส่งแรงบันดาลใจต่อกวีมีชื่อเสียงหลายคน เช่น อัลเฟรด เทนนีสัน บทกวีของคีตส์มีการเลือกใช้ถ้อยคำอย่างปราณีต เปี่ยมจินตนาการ และมีเอกลักษณ์เฉพาะตัว งานชิ้นเอกของเขาคือ Ode ซึ่งมีลักษณะแบบบทลำนำ ยังคงเป็นบทกวีที่มีชื่อเสียงมากที่สุดในวงวรรณกรรมอังกฤษจนถึงปัจจุบัน
แหล่งข้อมูลอื่น

JohnKeats.org เก็บถาวร 2008-07-24 ที่ เวย์แบ็กแมชชีน
รวมผลงานของจอห์น คีตส์ ที่โครงการกูเต็นเบิร์ก
| ด ค กศิลปินจินตนิยม |
| --- | --- |
วัฒนธรรม:  โบฮีเมียนิยม  อชเชียน  ชาตินิยมโรแมนติก  วอลเลนร็อดนิยม 
วรรณกรรม:  แอนเดอร์เซน  เบลก  เบินส์  ไบรอน  ชาโตบรีย็อง  คอเลริดจ์  Espronceda  เกอเทอ  พี่น้องตระกูลกริม  Heine  ฮอฟฟ์มันน์  เฮิลเดอร์ลิน  อูโก  คีตส์  คราซีนสกี  ลามาร์ตีน  เลโอปาร์ดี  เลอร์มอนตอฟ  มิกกีวิกซ์  Musset  Nerval  โนวาลิส  Oehlenschläger  โพ  พุชกิน  ชิลเลอร์  สก็อตต์  แมรี เชลลีย์  เพอร์ซี บิสซี เชลลีย์  Slowacki  สเตนดัล  Ujejski  เวิร์ดสเวิร์ธ 
คีตกรรม:  อัลแคน  ออเบอร์  เบทโฮเฟิน  เบลลินี  แบร์ลีโยซ  กริก  ชูเบิร์ท  ชอแป็ง  โดนิเซตติ  ฟิลด์  แฟรงค์  กลิงคา  ฮาเลวี  ลิสท์  โลเว  มาเลอร์  มาร์ชเนอร์  Méhul  เม็นเดิลส์โซน  มาเยอร์เบียร์  ปากานินี  รอสซินี   ชูมัน  ทัลแบร์ค  แวร์ดี  วากเนอร์  เวเบอร์ 
ปรัชญา:  คอเลริดจ์  เกอเทอ  ชิลเลอร์  มุลเลอร์  ชไลเออร์มัคเคอร์  Tieck  Mickiewicz  ฟ็อยเออร์บัค  ฟิชเทอ  Wackenroder  ยาน  ชเลเกิล  เช็ลลิง  เฮเกิล  เซอร์เอิน เคียร์เกอกอร์  Słowacki  Towiański 
ศิลปกรรม:  เบลก  Briullov  คอนสตาเบิล  Corot  เดอลาครัว  Friedrich  เฌรีโก  โกยา  สกุลศิลปะลุ่มแม่น้ำฮัดสัน  Leutze  Nazarene movement  พาล์มเมอร์  เทอร์เนอร์  Wiertz
จอห์น ฟอร์ด

จอห์น ฟอร์ด (อังกฤษ: John Ford: 1 กุมภาพันธ์ ค.ศ. 1894 - 31 สิงหาคม ค.ศ. 1973) เป็นผู้กำกับภาพยนตร์ชาวอเมริกันเชื้อสายไอร์แลนด์ เขาโด่งดังจากภาพยนตร์ในแนวคาวบอย อย่างเช่นเรื่อง Stagecoach, The Searchers, และ The Man Who Shot Liberty Valance และภาพยนตร์ดัดแปลงจากบทประพันธ์คลาสสิกอเมริกันในศตวรรษที่ 20 อย่าง The Grapes of Wrath เขาได้รับรางวัลออสการ์ สาขาผู้กำกับยอดเยี่ยม 4 ครั้ง (1935, 1940, 1941, 1952) ถือเป็นสถิติที่ได้รับรางวัลนี้มากที่สุด หนึ่งในการกำกับของเขา คือเรื่อง How Green Was My Valley ได้รับรางวัลภาพยนตร์ยอดเยี่ยม
ในอาชีพการทำงานของเขาที่ยาวนาน 50 ปี ฟอร์ดกำกับภาพยนตร์มากกว่า 140 เรื่อง (ถึงแม้ว่าภาพยนตร์เงียบเกือบทั้งหมดจะสูญหาย) และเขายังเป็นที่รู้จักในฐานะหนึ่งในบุคคลสำคัญและมีอิทธิพลต่อผู้สร้างภาพยนตร์ในรุ่นของเขา ผลงานภาพยนตร์ของฟอร์ด มักร่วมงานกับผู้ร่วมงานอย่าง อิงมาร์ เบิร์กแมน และออร์สัน เวลส์
จอร์แดน ลาร์สัน

American volleyball player
จอร์แดน ควินน์ ลาร์สัน (อังกฤษ: Jordan Quinn Larson) เกิดเมื่อวันที่ 16 ตุลาคม ค.ศ. 1986 นักวอลเลย์บอลหญิงชาวอเมริกัน ทำหน้าที่ในตำแหน่งตัวตบหัวเสา และเป็นกัปตันทีมให้แก่วอลเลย์บอลหญิงทีมชาติสหรัฐ
อาชีพ

ลาร์สัน เข้าร่วมทีมชาติหญิงสหรัฐในปี ค.ศ. 2009 ในฤดูกาลแรกของเธอ เธอทำคะแนนเฉลี่ย 2.73 คะแนน และ 1.06 ขุดต่อเซต ขณะลงเล่น 19 นัดในแพนอเมริกันคัพ นอกจากนี้เธอยังเล่นให้กับสโมสรดีนาโม คาซาน ในประเทศรัสเซีย
ในปี ค.ศ. 2010 ลาร์สัน เริ่มการแข่งขันทั้ง 7 นัดในรายการแพนอเมริกันคัพ และสหรัฐอเมริกาได้รับรางวัลเหรียญทองแดง ในรายการวอลเลย์บอลเวิลด์กรังด์ปรีซ์เธอเริ่มการแข่งขันทั้งหมด 14 นัดช่วยให้ทีมสหรัฐอเมริกาชนะการแข่งขัน และช่วยให้ทีมผ่านเข้ารอบในโอลิมปิกฤดูร้อน 2012ด้วย
ลาร์สัน ได้รับรางวัลเหรียญทองแดงและรับที่ดีที่สุดรางวัลที่ 2011-12 ซีอีวีวิมินส์แชมเปียนส์ลีก กับทีมอีกด้วยดีนาโม คาซานอีกด้วย
ลาร์สัน ชนะการแข่งขันซีอีวีวิมินส์แชมเปียนส์ลีกในฤดูกาล 2013–14 กับสโมสรดีนาโม คาซาน โดยเอาชนะทีม ราบิตา บากู ทีมจากอาเซอร์ไบจาน 3–0 เซ็ตในรอบรองชนะเลิศ และชนะทีมวากิฟแบงค์ อิสตันบูล ทีมจากตุรกีในรอบชิงชนะเลิศ 3–0 เซ็ต ซึ่งเธอได้รับรางวัลบล็อกยอดเยี่ยม จากการแข่งขันอีกด้วย
ลาร์สัน ได้รับรางวัลเหรียญทอง การแข่งขันวอลเลย์บอลหญิงชิงแชมป์โลก 2014 
เธอเป็นส่วนหนึ่งของทีมชาติสหรัฐอเมริกาที่ได้รับชัยชนะ การแข่งขันชิงวอลเลย์บอลหญิงชิงแชมป์โลก 2014 ทีมของเธอสามารถเอาชนะจีน 3-1 เซ็ต ในนัดชิงชนะเลิศ
หลังจากที่ตกลงเซ็นสัญญาเข้าร่วมสโมสรในตุรกีคือ เอจซาซีบาซี วีตรา ลาร์สัน ช่วยให้ทีมเอาชนะ 3-0 ยามาไม บุตโต อาร์ซีซีโอ ทีมจากอิตาลี เธอได้รับการเสนอชื่อให้เป็นผู้เล่นทรงคุณค่าสำหรับการแข่งขันรายการซีอีวีวิมินส์แชมเปียนส์ลีก 2014-15 ทำให้สโมสรเอจซาซีบาซี วีตราได้เข้าร่วมการแข่งขัน  วอลเลย์บอลหญิงชิงแชมป์สโมสรโลก 2015 และทีมได้รับรางวัลชนะเลิศอีกครั้ง เธอได้รับการเสนอชื่อให้เป็นผู้เล่นทรงคุณค่าของการแข่งขัน และเธอได้รับเลือกให้เป็นผู้เล่นหญิงยอดเยี่ยมแห่งปีของวอลเลย์บอลหญิงในร่มของสหรัฐอเมริกาประจำปี 2015
ปีต่อมาสโมสรของเธอชนะในการแข่งขันในรอบชิงชนะเลิศของกับทีมโปมี คาซัลมาโจเร 3-2 เซ็ต ทีมจากประเทศอิตาลี ทีมก็จะกลายเป็นสโมสรแรกที่ชนะ 2 โดยรายการวอลเลย์บอลหญิงชิงแชมป์สโมสรโลก 2016 จัดขึ้นในกรุงมะนิลา เธอยังกลายเป็นผู้เล่นคนแรกและคนเดียวที่ชนะรายการวอลเลย์บอลหญิงชิงแชมป์โลก เป็นเวลา 3 ปีติดต่อกัน (2014-2016) และเธอได้รับรางวัลผู้เล่นหญิงยอดเยี่ยมแห่งปีของวอลเลย์บอลหญิงในร่มของสหรัฐอเมริกาเป็นครั้งที่ 2 ในปี 2016
ลาร์สันได้รับเชิญให้เข้าร่วมในฤดูกาลแรกของลีกอาชีพของสหรัฐอเมริกา คือแอธลีทส์ อันลิมิเต็ด วอลเลย์บอล ลาร์สัน ได้รับเลือกให้เป็น ผู้เล่นทรงคุณค่า และเป็นแชมป์วอลเลย์บอลคนแรกที่มีคะแนนรวม 4,569 คะแนน
ชีวิตส่วนตัว

จอร์แดน ลาร์สัน สำเร็จการศึกษาจากมหาวิทยาลัยเนแบรสกา ในปี ค.ศ. 2008 ด้วยปริญญาด้านการสื่อสาร เธอแต่งงานกับลุค เบอร์บัค ก่อนที่จะหย่า และปัจจุบันได้หมั้นกับ เดวิด ฮันต์ หัวหน้าโค้ชวอลเลย์บอลชายทีมเปปเปอร์ดีน
จอห์น มอตสัน

| จอห์น มอตสัน |
| --- | --- |

เกิด: จอห์น วอล์กเกอร์ มอตสัน 10 กรกฎาคม ค.ศ. 1945(1945-07-10)
เสียชีวิต: 23 กุมภาพันธ์ ค.ศ. 2023(2023-02-23) (77 ปี)
อาชีพ: ผู้บรรยายฟุตบอล
บุตร: 1
จอห์น วอล์กเกอร์ มอตสัน (อังกฤษ: John Walker Motson; 10 กรกฎาคม 1945 - 23 กุมภาพันธ์ 2023) เป็นผู้บรรยายฟุตบอลอังกฤษ โดยเริ่มเป็นผู้บรรยายฟุตบอลทางโทรทัศน์กับบีบีซี ในปี ค.ศ. 1971 เขาบรรยายฟุตบอลมากกว่า 2,000 นัดทางโทรทัศน์และวิทยุ ตั้งแต่ช่วงปลายทศวรรษที่ 1970 ถึงปี ค.ศ. 2008 มอตสันเป็นผู้บรรยายฟุตบอลที่โดดเด่นของบีบีซี
มอตสันมักจะสวมเสื้อโค้ตหนังแกะในช่วงฤดูหนาวหลังจากที่เขาต้อง "ต่อสู้กับฝนโปรยปรายก่อนเกมเอฟเอคัพระหว่าง Wycomb Wanderers กับ Peterborough United" ในเดือนธันวาคม ค.ศ. 1990 เสื้อโค้ตตัวนี้กลายเป็นเครื่องหมายการค้าของมอตสันทำให้เขาเป็นที่รู้จักในหมู่ผู้ชมในทันที
ในปี ค.ศ. 2008 มอตสันประกาศเกษียณตัวเองจากผู้บรรยายฟุตบอล แต่เขายังคงแสดงความคิดเห็นเกี่ยวกับการแข่งขันในรายการ Match of the Day และทาง BBC Radio 5 Live ตลอดจนการแสดงความคิดเห็นทางรายการ Footy Pups ของซีบีบีส์ ในเดือนกันยายน ค.ศ. 2017 เขาประกาศเกษียณตัวเองอย่างเป็นทางการ โดยเป็นผู้บรรยายฟุตบอลโลก 10 ครั้ง, ฟุตบอลชิงแชมป์แห่งชาติยุโรป 10 ครั้ง และ เอฟเอคัพรอบชิงชนะเลิศ 29 ครั้ง แต่ในเดือนกรกฎาคม ค.ศ. 2018 เขาประกาศว่าเขากลับมาทำงานให้กับ Talksport
จอห์น รอล์ฟ

| จอห์น รอล์ฟ |
| --- | --- |
รูปวาดของจอห์น รอล์ฟกับโพคาฮอนทัสราวปี พ.ศ.  2393
เกิด: 1585 ฮีชัม, นอร์ฟอล์ก, อังกฤษ
เสียชีวิต: 1622 ฟาล์มเวรินา, เวอร์จิเนีย
อาชีพ: ผู้ตั้งรากฐานชาวอังกฤษในทวีปอเมริการุ่นแรก
มีชื่อเสียงจาก: ปลูกต้นยาสูบและส่งออกขายจากเวอร์จิเนีย
คู่สมรส: แซราห์ แฮคเกอร์ (สมรส  พ.ศ. 2151–2153 จนภรรยาเสียชีวิต) โพคาฮอนทัส (สมรส พ.ศ. 2157–2160 จนภรรยาเสียชีวิต) เจน เพียร์ส  (สมรส พ.ศ. 2162–2165 จนจอห์น รอล์ฟเสียชีวิต)
บุตร: เบอร์มิวดา รอล์ฟ (พ.ศ. 2152-2153) โทมัส รอล์ฟ (พ.ศ. 2158-2223) อลิซาเบธ รอล์ฟ (พ.ศ. 2163–2178)
บิดามารดา: จอห์น รอล์ฟ ซีเนียร์ (บิดา) ดอรอเธีย เมสัน (มารดา)
จอห์น รอล์ฟ (อังกฤษ: John Rolfe) (1585–1622) เป็นชาวอังกฤษรุ่นแรก ๆ ที่อพยพจากอาณาจักรอังกฤษไปตั้งรากฐานใหม่ที่อเมริกาเหนือ มีชื่อเสียงจากการปลูกยาสูบได้สำเร็จในอเมริกาเหนือ และยังสามารถส่งยาสูบออกขายได้อีกด้วย ซึ่งทำรายได้ให้แก่อาณานิคมเวอร์จิเนีย นอกจากนี้ยังมีชื่อเสียงด้วยการที่เป็นเป็นสามีของโพคาฮอนทัส ผู้เป็นลูกสาวของหัวหน้าเผ่าพาวแฮแทนอีกด้วย
จอห์น ทอมสัน (ช่างภาพ)

| จอห์น ทอมสัน |
| --- | --- |
จอห์น ทอมสันกับทหารแมนจูในฝูเจี้ยน, ค.ศ. 1871
เกิด: 14 มิถุนายน ค.ศ. 1837(1837-06-14) เอดินบะระ ประเทศสกอตแลนด์
เสียชีวิต: 29 กันยายน ค.ศ. 1921(1921-09-29) (84 ปี) เอดินบะระ ประเทศสกอตแลนด์
ศิษย์เก่า: Heriot-Watt University
อาชีพ: ช่างภาพ, นักภูมิศาสตร์, นักเดินทาง
องค์การ: Royal Ethnological Society of London Royal Geographical Society
ผลงานเด่น: Foochow and the River Min
ภาพถ่ายพระบรมฉายาลักษณ์ของพระบาทสมเด็จพระจอมเกล้าเจ้าอยู่หัว
จอห์น ทอมสัน (อังกฤษ: John Thomson; 14 มิถุนายน ค.ศ. 1837 – 29 กันยายน ค.ศ. 1921) เป็นช่างภาพบุกเบิกชาวสกอต นักภูมิศาสตร์ เขาเป็นช่างภาพคนแรกที่เดินทางมายังตะวันออกไกล เพื่อบันทึกภาพผู้คน ทัศนียภาพและสิ่งประดิษฐ์ต่าง ๆ ในวัฒนธรรมตะวันออก
เขาเดินทางมายังเอเชียในเดือนเมษายน ค.ศ. 1862 เขาได้ออกเดินทางมายังสิงคโปร์ อันเป็นการเริ่มต้นการเดินทางไปยังเอเชีย ในขั้นต้นได้เปิดร้านถ่ายภาพในสิงคโปร์ จากนั้น ค.ศ. 1865 เดินทางมายังสยามและกรุงเทพ ในวันที่ 28 กันยายนปีเดียวกัน จอห์นได้ติดต่อกับบรรดาพระบรมวงศานุวงศ์และเหล่าขุนนางต่าง ๆ เขาใช้เวลาส่วนใหญ่ในระหว่างที่อยูในกรุงเทพฯ ไปกับการถ่ายภาพบุคคลสำคัญ ๆ มากมาย เป็นที่น่าตื่นตกตื่นใจของรัชกาลที่ 4 พระบรมวงศ์และขุนนางคนสำคัญ เขาได้ถ่ายภาพพระราชพิธีสำคัญ ๆ เช่น พระราชพิธีโสกันต์ของเจ้าฟ้าจุฬาลงกรณ์ขณะทรงพระเยาว์และพระราชพิธีถวายผ้าพระกฐินและได้ไปเยี่ยมชมวัดวาอารามต่าง ๆ รวมถึงได้ฉายพระบรมฉายาลักษณ์ของพระบาทสมเด็จพระจอมเกล้าเจ้าอยู่หัวมากมายหลายพระอิริยาบถ ภายในพระบรมมหาราชวัง
แหล่งข้อมูลอื่น

The photographs of John Thomson เก็บถาวร 2020-09-09 ที่ เวย์แบ็กแมชชีน at National Library of Scotland
Photographs at The Victoria & Albert Museum
Biography and photographs from the Wellcome Library เก็บถาวร 2014-05-19 ที่ เวย์แบ็กแมชชีน
Photographs from an exhibition, 10 Chancery Lane Gallery เก็บถาวร 2006-04-29 ที่ เวย์แบ็กแมชชีน
Street Life in London photographs and downloadable version of the book available through the LSE Digital Library
จอร์จ ลูคัส

| จอร์จ ลูคัส |
| --- | --- |
จอร์จ ลูคัส ใน ค.ศ. 2009
เกิด: จอร์จ วอลตัน ลูคัส จูเนียร์  (1944-05-14) 14 พฤษภาคม ค.ศ. 1944 (80 ปี) โมเดสโต รัฐแคลิฟอร์เนีย, สหรัฐ
ศิษย์เก่า: มหาวิทยาลัยเซาเทิร์นแคลิฟอร์เนีย
อาชีพ: ผู้ผลิตภาพยนตร์ ผู้ประกอบการ
ปีปฏิบัติงาน: 1965–ปัจจุบัน
คู่สมรส: มาร์เซีย ลูคัส  (สมรส 1969; หย่า 1983) เมลโลดี้ ฮอบสัน  (สมรส 2013)
จอร์จ วอลตัน ลูคัส จูเนียร์ (อังกฤษ: George Walton Lucas, Jr.; เกิด 14 พฤษภาคม ค.ศ. 1944) เป็นผู้กำกับภาพยนตร์ ผู้อำนวยการสร้าง ผู้เขียนบทภาพยนตร์ ชาวอเมริกัน มีชื่อเสียงจากภาพยนตร์ชุดมหากาพย์สตาร์ วอร์ส และอินเดียน่า โจนส์ อีกทั้งเป็นหนึ่งในบรรดาผู้กำกับและผู้ผลิตที่ประสบผลสำเร็จทางธุรกิจอุตสาหกรรมทางภาพยนตร์ โดยมีผลกำไรสุทธิที่ 3 พันล้านเหรียญสหรัฐในปี ค.ศ. 2010